भारत की स्टार बैडमिंटन खिलाड़ी साइना नेहवाल ने रियो ओलिम्पिक में अपने नाम का सिक्का बुलंद किया है। उन्होंने महिला एकल वर्ग में 5वीं वरीयता हासिल की है जबकि पी.वी. सिंधू को 9वीं वरीयता प्राप्त हुई है। किदाम्बी श्रीकांत को पुरुष एकल में 9वीं वरीयता दी गई है। साइना विश्व रैंकिंग में 5वें और सिंधू 10वें स्थान पर है जबकि श्रीकांत की रैंकिंग 11वीं है। वरीयता का निर्धारण आज ओलिम्पिक के लिए क्वालीफाई कर चुके खिलाडियों की विश्व रैंकिंग के आधार पर किया गया। हर एकल वर्ग में 13 वरीयता हैं। मलेशिया के ली चोंग वेइ को पुरुष वर्ग में और स्पेन की कैरोलिना मारिन को महिला एकल में शीर्ष वरीयता दी गई है। 2 बार के विश्व चैम्पियन चीन के चेन लोंग को दूसरी और 2 बार के ओलिम्पिक चैम्पियन लिन डैन को तीसरी वरीयता दी गई है। महिला एकल में चीन की वांग यिहान को दूसरी और गत ओलिम्पिक चैम्पियन लि शु ई को तीसरी वरीयता मिली है। थाईलैंड की रेचानोक इंतानोन को चौथी वरीयता दी गई है। युगल वर्ग में सिर्फ 4 वरीयता दी गई हैं और कोई भारतीय उसमें नहीं है।
awa_Deva